**Referat fra skolebestyrelsesmøde**

**Dato:**

**Tirsdag den 25. februar 2020, klokken 16.30 – 18.30**

|  |  |
| --- | --- |
| **Deltagere:** Ronni Schønemann – forælder (Formand)Henriette Winther – forælderLouisa Jensen – forælderDorte Hare - forælderStefan Wilkens – Eksternt medlem fra SkellerupJeppe Dørup – TR og medarbejderrepræsentantDavid Wulf Andersen – Viceskoleleder og referentMiguel Svane – Skoleleder**Afbud fra:**Anett Hansen – forælder (Næstformand)Sonny Kraack – MedarbejderrepræsentantKim Hansen – forælder**DAGSORDEN:** |  |

1. **Nyt fra Skoleleder**

Vi må konstatere at skolen står i en ny situation, hvor der er pres på økonomien i en grad vi ikke har prøvet før. Det er dog særligt her i omstillingsperioden det er hårdt og vi forventer at tingene bliver mere normale igen, men i en ny ramme. Vi forventer fortsat at kunne levere en indsats af høj kvalitet og kunne udfylde vores kerneopgave.

1. **Nyt fra Skellerup**

Der er, som altid, gang i vores lokalmiljø med generalforsamlinger i alle foreninger. Der øves på dilettantforestillingen som har premiere i uge 12. Man kan se mere på facebookgruppen ”Vi fra Skellerup”.

1. **Faldende elevtal og følgende personalereduceringer pr. 01.08**

Visitationstallet er nu på plads for nyborgeleverne med skolestart til august. Der er visiteret 55 elever. Der budgetteres med 32 elever fra andre kommuner. Dette betyder en samlet elevnedgang på 15 elever og dermed en mindre økonomisk ramme for skolen. Konsekvensen heraf er en personalereduktion. Miguel kunne endnu ikke sige hvor mange medarbejdere det handler om, da dette først skal drøftes på MED-møde i morgen. Personalet er indkaldt til fællesmøde på torsdag, hvor de informeres om omfanget af personalereduktionen. Efterfølgende kommer en periode frem til 2. marts, hvor vi afsøger muligheder for frivillige ordninger som pension/efterløn, barsel mv.. D. 4. marts holdes samtaler med alle medarbejdere der bliver afskediget eller reduceret i ansættelse.

En positiv ting er at der bliver oprettet to nye stillinger i Videncenteret, hvor to medarbejdere får mulighed for en overflytning. Vi har modtaget en håndfuld henvendelser fra interesserede. Disse stillinger gør medarbejderreduktionen nemmere at overskue hvilket bestyrelsen er glad for.

1. **Status på ny Styringsmodel - Dagbehandling og lederstillingen (Miguel).**

Den nye styringsmodel blev vedtaget under mødet. De umiddelbare konsekvenser er lukning af afdeling D og reduktion med én lederstilling.

Den grundlæggende tanke er at spare penge på specialskoletilbud for at skaffe en bedre økonomi til folkeskolerne og dermed give dem bedre mulighed for at løfte inklusionsopgaven. Videncenteret og den nye stabsfunktion bliver vigtige medspillere i at lykkes i denne målsætning.

Bestyrelsen vil være opmærksom på retorikken fra såvel politisk niveau og forvaltningen – det er ikke rimeligt med et billede af at specialskolerne udsulter folkeskolerne og at normalbørn er dem der går i folkeskole!

1. **Budget 2020 – status**

Budgettet er endnu ikke færdigt, da det hænger nøje sammen med hvor stor personalereduktion der vil blive gennemført. Det vil blive klart i løbet af de kommende uger. Alle elevrelaterede budgetposter vil blive reduceret med 10 pct. ligesom andre poster bliver gået igennem for mulige besparelser. Bestyrelsen får besked så snart budgettet er klart.

1. **Dialog om udslusninger**

Skolen har gennem de sidste år arbejdet målrettet med at blive dygtige til at udsluse de elever der er klar, til almenområdet.

 Louisa og Dorte har oplevelse af at de modtagende skoler ikke forbereder sig godt/ er opmærksomme hvad der er vigtigt når de skal modtage vores elever: Der er ikke gjort klar til eleven (navneskilt, makkermodtagelse, billeder af klassen, ugens skema), der bliver ikke afsat nok tid til modtagelse og der bliver ikke arbejdet bevidst med forældrenes inklusionsevne. I alle udslusninger skal man huske barnets stemme – vi skal inddrage og tage udgangspunkt i barnet!

 Bestyrelsen vil gerne støtte en idé om et katalog til modtagende skoler og forældre, der giver bud på ting der er vigtige når elever fra Heldagsskolen skal modtages i almenskolen. Vi kan godt blive bedre til at tydeliggøre hvad der er brug for, for den enkelte elev i forbindelse med en overgang til folkeskolen.

1. **Evt.**

 Ronni opfordrede til deltagelse på Skolebestyrelsesseminar udbudt af ”Skole og forældre”. Invitationen sendes til alle bestyrelsesmedlemmer sammen med referatet. Har man mod på at deltage tilmeldes hos Ronni og Miguel.

**Næste møde:**

Det blev besluttet at mødet d. 19. marts bliver flyttet til d. 2. april.

Miguel indkalder.